У той час кіраўнік Залы Друку Святога Пасаду Грэг Бёрк заўважаў, што “місія спецыяльнага пасланніка – гэта знак увагі Святога Айца да пілігрымаў. Яе мэта не даследчая, а выключна душпастырская. Папскі легат не будзе займацца пытаннямі, якія датычаць Марыйных аб’яўленняў, – гэта ўваходзіць у кампетэнцыю Кангрэгацыі Веравучэння. Ён будзе знаходзіцца ў кантакце з дыяцэзіяльным біскупам, з Меншымі Братамі Францішканамі, якім даручны клопат пра парафію ў Меджугор’і, і з мясцовымі вернікамі”.